laion/Wikipedia-Exotic huggingface dataset:
নোবেল পুরস্কার ২০১৮

নোবেল পুরস্কার প্রতিবছর অক্টোবর মাসের প্রথম সপ্তাহ হতে ঘোষণা করার ঐতিহ্যকে মেনে ২০১৮ সালে বিভিন্ন বিষয়ের জন্য নোবেল বিজয়ীদের নাম ঘোষণা করা হয় যথাক্রমে ১ অক্টোবর তারিখে চিকিৎসাবিজ্ঞানে, ২ অক্টোবর তারিখে পদার্থবিজ্ঞানে, ৩ অক্টোবর তারিখে রসায়নে, ৫ অক্টোবর তারিখে শান্তিতে। এছাড়াও ৮ অক্টোবর তারিখে অর্থনীতিতে পুরস্কার প্রাপকের নাম ঘোষণা করা হবে; তবে সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি। এখন পর্যন্ত মোট ১২ জন ব্যক্তি এবছরের(২০১৮ সালের) নোবেল পুরস্কারে ভূষিত হয়েছেন; যাদের মধ্যে রয়েছে জাপানী (১ জন), ফরাসী (১ জন), কানাডীয় (১ জন), মার্কিন (ছয় জন), ইংরেজ (১ জন), কঙ্গোর (১ জন), ইরাকি (১ জন)। ২০১৮ সালের জন্য চিকিৎসাবিজ্ঞানে নোবেল পুরস্কার ঘোষিত হয় ১ অক্টোবর তারিখে। ক্যান্সার চিকিৎসায় কীভাবে শরীরের রোগ প্রতিরোধ ব্যবস্থাকে কাজে লাগানো যায় তার পদ্ধতি আবিষ্কার করে চিকিৎসাবিজ্ঞানে ২০১৮ সালের নোবেল পুরস্কার জিতে নেন দুই বিজ্ঞানী; তারা হলেন যুক্তরাষ্ট্রের জেমস পি. এলিসন এবং জাপানের তাসুকু হনজো। ক্যান্সারের কোষগুলিকে মানুষের শরীরের রোগ প্রতিরোধ ক্ষমতা দ্বারাই আক্রমণ করে প্রতিহত করার পদ্ধতি আবিষ্কার করা এই দুই বিজ্ঞানী পুরস্কারের ৯০ লাখ সুইডিশ ক্রোনার ভাগাভাগি করে নেবেন। লেজার গবেষণায় অবদানের জন্য তিনজন বিজ্ঞানীকে ২০১৮ সালে পদার্থ বিজ্ঞানে নোবেল পুরস্কার প্রদাণ করা হয়। রয়্যাল সুইডিশ অ্যাকাডেমি অব সায়েন্সেস ২০১৮ সালের ২ অক্টোবর এই পুরস্কারের জন্য যুক্তরাষ্ট্রের আর্থার অ্যাশকিন, ফরাসী জেরার মুরু এবং কানাডার ডোনা স্ট্রিকল্যান্ডের নাম ঘোষণা করে। চোখের চিকিৎসার ক্ষেত্রে ছোট ছোট কণা, পরমাণু, ভাইরাস ও অন্যান্য জীবন্ত কোষ ধরার অপটিক্যাল টুইজারস আবিষ্কারের জন্য আশকিন পাবেন পুরস্কারের অর্ধাংশ। অন্যদিকে, লেজার রশ্মিকে প্রসারিত ও বিবর্ধিত করে পুনরায় সংকুচিত করার মাধ্যমে সবচেয়ে তীব্রতা সম্পন্ন ও শক্তিশালী লেজার পালস সৃষ্টি করায় মৌর এবং ডোনা মোট পুরস্কারের অবশিষ্ট অর্ধেক অর্থ ভাগাভাগি করে নেবেন। ৩ অক্টোবর রসায়নে নোবেল অর্জন করেন ফ্রান্সিস আর্নল্ড (USA,Field of work-Chemical engineering,Bio engineering,Biochemistry) জর্জ পি. স্মিথ (USA,Field of work -Biochemistry, Biology) স্যার গ্রেগরি পি.উইন্টার (UK,Field of work-Biochemistry) ৫ অক্টোবর তারিখে শান্তিতে যৌন সহিংসতা, যুদ্ধ এবং সশস্ত্র সংঘাত বন্ধের প্রচেষ্টা করার জন্য দুইজনকে নোবেল দেওয়া হয়। তারা হলেন ডেনিস মুকওয়েগে (Belgian Colony,DRC-Democratic Republic of the Congo) নাদিয়া মুরাদ বাসে তাহা (IRAQ) জলবায়ু পরিবর্তন ও প্রযুক্তি কীভাবে অর্থনীতিকে প্রভাবিত করে তা নিয়ে গবেষণার জন্য এই বছর(২০১৮) ৮ অক্টোবর অর্থনীতিতে নোবেল পুরস্কার ঘোষণা করা হয়। তারা হলেন উইলিয়াম ডি. নর্ডহাস (যুক্তরাষ্ট্র-USA) পল মাইকেল রোমার (যুক্তরাষ্ট্র-USA) সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি, তবে আগামী বছর পরবর্তী আসরে সাহিত্য পুরস্কারের সাথে এই পুরস্কারটি প্রদান করা হবে। "চিকিৎসায় নোবেল পেলেন দুই ক্যানসার গবেষক"। দি ডেইলি স্টার। ১ অক্টোবর ২০১৮। সংগ্রহের তারিখ ৫ অক্টোবর ২০১৫।  "লেজার গবেষণায় ৩ বিজ্ঞানীর নোবেল জয়"। দি ডেইলি স্টার। ২ অক্টোবর ২০১৮। সংগ্রহের তারিখ ৫ অক্টোবর ২০১৫।
আফগানিস্তান প্রিমিয়ার লিগ

আফগানিস্তান প্রিমিয়ার লিগ বা এপিএল (Apl) হল আফগানিস্তানের একটি পেশাদার টুয়েন্টি ২০ ক্রিকেট লিগ প্রতিযোগিতা। লিগটি গুলবাহার আফগানিস্তান প্রিমিয়ার লিগ নামেও পরিচিত। বাৎসরিক অনুষ্ঠিত এ প্রতিযোগিতায় আফগানিস্তানের বিভিন্ন শহরের ৫টি ফ্রাঞ্চাইজি দল অংশগ্রহণ করে। লিগ প্রতিযোগিতাটি আফগানিস্তান ক্রিকেট বোর্ড কর্তৃক সংযুক্ত আরব আমিরাতে পরিচালিত হয়। লিগটির প্রথম সংস্করণ ২০১৮ সালের ৫ থেকে ২১ অক্টোবর পর্যন্ত শারজাহ ক্রিকেট স্টেডিয়ামে অনুষ্ঠিত হয়। ২০১৮ সালের আগস্ট মাসে আইসিসি এই টুর্নামেন্টের অনুমোদন দেয়। "Afghanistan Premier League slated for October 2018"। ESPN Cricinfo। সংগ্রহের তারিখ ৫ অক্টোবর ২০১৮।  "DSport to live broadcast APL 2018 in India"। Afghanistan Cricket Board। ৫ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৮।  "ICC approves plans for Afghanistan Premier League"। International Cricket Council। সংগ্রহের তারিখ ৫ অক্টোবর ২০১৮।
গ্লিনিস জন্স

গ্লিনিস জন্স (ইংরেজি: Glynis Johns; জন্ম: ৫ অক্টোবর ১৯২৩) হলেন একজন সাবেক ব্রিটিশ অভিনেত্রী, নৃত্যশিল্পী, পিয়ানোবাদক ও গায়িকা। তিনি তার ভারী কণ্ঠ ও স্বভাবগত ব্যক্তিত্বের জন্য পরিচিত। অভিনয়ের স্বীকৃতি হিসেবে তিনি একটি টনি পুরস্কার অর্জন করেন এবং একটি করে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। জন্স তার পিতামাতা এক সফরে থাকাকালীন দক্ষিণ আফ্রিকার প্রিটোরিয়ায় জন্মগ্রহণ করেন। তিনি ব্রডওয়ে মঞ্চে আ লিটল নাইট মিউজিক নাটকে ডিজাইরি আর্মফেল্ট ও ওয়াল্ট ডিজনির সঙ্গীতধর্মী চলচ্চিত্র ম্যারি পপিন্স-এ উইনিফ্রেড ব্যাংকস চরিত্রে অভিনয়ের জন্য সর্বাধিক পরিচিতি অর্জন করেন। প্রথম কাজের জন্য তিনি শ্রেষ্ঠ অভিনেত্রী বিভাগে টনি পুরস্কার অর্জন করেন। পরবর্তীকালে তিনি দ্য সানডাউনার্স (১৯৬০) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং দ্য চ্যাপম্যান রিপোর্ট (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। জন্স ১৯২৩ সালের ৫ই অক্টোবর দক্ষিণ আফ্রিকার প্রিটোরিয়ায় জন্মগ্রহণ করেন। তার মাতা অ্যালিস মড স্টিল (জন্ম: অয়ারহ্যাম, ১৯০১-১৯৭০) ছিলেন একজন পিয়ানোবাদক এবং পিতা মারভিন জন্স (১৮৯৯-১৯৯২) ছিলেন মঞ্চ ও চলচ্চিত্র অভিনেতা। তার জন্মের সময় তার পিতামাতা প্রিটোরিয়ায় এক সফরে গিয়েছিলেন। তার পূর্বপুরুষগণ পশ্চিম ওয়েলসের বাসিন্দা ছিলেন। তিনি অ্যানাদার টাইম, অ্যানাদার প্লেস (১৯৫৮) চলচ্চিত্রে কাজ করতে ব্রিটেন ফিরে আসেন এবং শেক হ্যান্ডস উইথ দ্য ডেভিল (১৯৫৯)-এ অভিনয় করেন। পরের বছর তিনি দ্য স্পাইডার্স ওয়েব ও দ্য সানডাউনার্স চলচ্চিত্রে অভিনয় করেন। শেষোক্ত চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি দ্য চ্যাপম্যান রিপোর্ট (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। জন্স ওয়াল্ট ডিজনি প্রযোজিত রবার্ট স্টিভেনসনের সঙ্গীতধর্মী চলচ্চিত্র ম্যারি পপিন্স (১৯৬৪)-এ উইনিফ্রেড ব্যাংকস চরিত্রে অভিনয় করে খ্যাতি অর্জন করেন। পরের বছর তিনি ডিয়ার ব্রিজিট (১৯৬৫) চলচ্চিত্র জেমস স্টুয়ার্টের চরিত্রের স্ত্রীর ভূমিকায় অভিনয় করেন। ১৯৬৬ সালে তাকে গ্যারিক থিয়েটারে দ্য কিংস মেয়ার মঞ্চনাটকে দেখা যায়। তিনি ব্রডওয়ে মঞ্চে আ লিটল নাইট মিউজিক নাটকে ডিজাইরি আর্মফেল্ট চরিত্রে কাজের জন্য তিনি শ্রেষ্ঠ মুখ্য অভিনেত্রী বিভাগে টনি পুরস্কার অর্জন করেন। "Glynis Johns Biography"। টার্নার ক্লাসিক মুভিজ। সংগ্রহের তারিখ ৫ অক্টোবর ২০১৮।  "Glynis Johns"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ৫ অক্টোবর ২০১৮।  "Glynis Johns 91 years old - You thought they were dead! - Stills Galleries - British Pathé"। ব্রিটিশ পাথে (ইংরেজি ভাষায়)। ১৩ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৮।  "Glynis Johns Biography (1923-)"। ফিল্ম রেফারেন্স। সংগ্রহের তারিখ ৫ অক্টোবর ২০১৮।  উইকিমিডিয়া কমন্সে গ্লিনিস জন্স সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে গ্লিনিস জন্স (ইংরেজি) ইন্টারনেট মুভি ডেটাবেজে গ্লিনিস জন্স  (ইংরেজি) রটেন টম্যাটোসে গ্লিনিস জন্স (ইংরেজি)
টম হুপার

টমাস জর্জ হুপার (ইংরেজি: Thomas George Hooper; জন্ম: ৫ অক্টোবর ১৯৭২) হলেন একজন ইংরেজ ও অস্ট্রেলীয় বংশোদ্ভূত ইংরেজ চলচ্চিত্র ও টেলিভিশন পরিচালক। হুপার কিশোর বয়স থেকে স্বল্পদৈর্ঘ্য চলচ্চিত্র নির্মাণ শুরু করেন এবং ১৯৯২ সালে চ্যানেল ফোরে প্রচারের জন্য তার প্রথম পেশাদার স্বল্পদৈর্ঘ্য চলচ্চিত্র পেইন্টেড ফেসেস নির্মাণ করেন। অক্সফোর্ড বিশ্ববিদ্যালয়ে পড়াকালীন হুপার মঞ্চনাটক ও টিভি বিজ্ঞাপন নির্মাণ করতেন। স্নাতক সম্পন্ন করার পর তিনি কোয়াইসাইড, বাইকার গ্রোভ, ইস্টএন্ডার্স ও কোল্ড ফিট ধারাবাহিকের কয়েকটি পর্ব পরিচালনা করেন। হুপার প্রাইম সাসপেক্ট ও জন অ্যাডামস-এর জন্য সেরা পরিচালনা বিভাগে দুটি এমি পুরস্কারের মনোনয়ন লাভ করেন ও ফার্স্ট এলিজাবেথ-এর জন্য একটি এমি অর্জন করেন এবং লংফোর্ড-এর জন্য সেরা পরিচালনা বিভাগে বাফটা টিভি ক্রাফট পুরস্কারের মনোনয়ন লাভ করেন। দ্য কিংস স্পিচ চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কার ও ডিরেক্টরস গিল্ড অব আমেরিকা পুরস্কার অর্জন করেন এবং গোল্ডেন গ্লোব ও বাফটা পুরস্কারের জন্য মনোনীত হন। হুপার ইংল্যান্ডে জন্মগ্রহণ করেন এবং বেড়ে ওঠেন। তার পিতা ইংরেজ এবং মাতা অস্ট্রেলীয়, ফলে তার যুক্তরাজ্য ও অস্ট্রেলিয়ার দ্বৈত নাগরিকত্ব রয়েছে। হুপার ২০১০ সালে নিজে স্বীকার করেন তিনি লন্ডনে বসবাসরত অর্ধেক অস্ট্রেলীয় ও অর্ধেক ইংরেজ। গ্রিটেন, ডেভিড (২৩ ডিসেম্বর ২০১০)। "Tom Hooper interview for The King's Speech"। দ্য ডেইলি টেলিগ্রাফ (ইংরেজি ভাষায়)। সংগ্রহের তারিখ ৫ অক্টোবর ২০১৮।  "৮৩ তম অস্কারে পুরস্কার পেলেন যারা"। দৈনিক প্রথম আলো। ২৮ ফেব্রুয়ারি ২০১১। সংগ্রহের তারিখ ৫ অক্টোবর ২০১৮। [স্থায়ীভাবে অকার্যকর সংযোগ] "Tom Hooper"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ৫ অক্টোবর ২০১৮।  উইকিমিডিয়া কমন্সে টম হুপার সংক্রান্ত মিডিয়া রয়েছে। ইন্টারনেট মুভি ডেটাবেজে টম হুপার  (ইংরেজি) রটেন টম্যাটোসে টম হুপার (ইংরেজি)
লশ ওয়া জুওয়ান জেলা

লশ ওয়া জুওয়ান (এছাড়াও উচ্চারন করা হয়ে থাকে লশ ও জায়াইন) আফগানিস্তানের ফারাহ প্রদেশ এর একটি জেলা। ২০০৫ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৮,০০০ এর মত, যার মধ্যে থেকে ৫০% পশতুন এবং ৫০% তাজিক (জাতিগত ফারসি), সম্প্রদায়ের। জেলাটির প্রধান শহর লশ ওয়া জুয়ায়েন নামেও পরিচিত, যেটি দারচেচে-ই সিস্তান হ্রদ থেকে প্রায় ৫০৮ মিটার উচ্চতায় অবস্থিত। তোযক "District Profile" (পিডিএফ)। UNHCR। সংগ্রহের তারিখ ১৫ জুন ২০০৬। [স্থায়ীভাবে অকার্যকর সংযোগ] Map of Settlements[স্থায়ীভাবে অকার্যকর সংযোগ] AIMS, May 2002
পটুয়াখালী সরকারি টেকনিক্যাল স্কুল ও কলেজ

পটুয়াখালী সরকারি টেকনিক্যাল স্কুল ও কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি বরিশাল বিভাগের পটুয়াখালী জেলার সদর থানার সবুজবাগ এলাকায়, সরকারি শিশু পরিবার, পটুয়াখালী এর পাশে অবস্থিত এবং বাংলাদেশ কারিগরি শিক্ষা বোর্ডের অধীনস্থ। পটুয়াখালী সরকারি টেকনিক্যাল স্কুল ও কলেজ ১৯৭২ সালে সরাসরি সরকারি ব্যবস্থাপনায় 'পটুয়াখালী সরকারি ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়। বাংলাদেশ কারিগরি শিক্ষা বোর্ড বাংলাদেশের সরকারি টেকনিক্যাল স্কুল ও কলেজের তালিকা http://www.techedu.gov.bd/site/page/cfe9180b-e711-47ae-8792-f66008cd525b/প্রতিষ্ঠানের-ওয়েবসাইট-(সার্টিফিকেট-স্তর) http://www.patuakhali.gov.bd/site/education_institute/6c7c687f-1797-11e7-9461-286ed488c766/পটুয়াখালী%20সরকারি%20টেকনিক্যাল%20স্কুল%20এবং%20কলেজ[স্থায়ীভাবে অকার্যকর সংযোগ]
পুর চমন জেলা

পুর চমন (এছাড়াও উচ্চারণ করা হয়ে থাকে পুরচামান অথবা পোরচামন) আফগানিস্তানের ফারাহ প্রদেশ এর একটি অন্যতম পাহাড়ী জেলা। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫২,০০০ জন এর মত, যার মধ্যে ৯৫% তাজিক এবং বাকী ৫% পশতুন সম্প্রদায়ের। জেলাটির প্রধান গ্রাম পুরচামনও বলা হয়ে থাকে, ৩৩°৮′২৯″ উত্তর ৬৩°৫১′৪১″ পূর্ব﻿ / ﻿৩৩.১৪১৩৯° উত্তর ৬৩.৮৬১৩৯° পূর্ব﻿ / 33.14139; 63.86139 দ্রাঘিমাংশে অবস্থান করে ১৪৩১ মিটার উচ্চতায় অবস্থিত। পুর চমন ১৯৭০-এর দশকের শেষের দিকে আইমাক জাতিগত গোষ্ঠীর নকশবন্দী সুফি নেতা (পির) এর জন্য ধর্মীয় কর্মকাণ্ড পরিচালনার কেন্দ্র ছিল, যেখানে শেষ পীর বাহাউদ্দিন তারাকি সরকারের অধীনে নিহত হন। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৫।  "Farah Provincial Profile" (পিডিএফ)। Ministry of Rural Rehabilitation and Development। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ সেপ্টেম্বর ২০১৫।  Olivier Roy. Islam and resistance in Afghanistan. Cambridge University Press, 1990. আইএসবিএন ০-৫২১-৩৯৭০০-৬, আইএসবিএন ৯৭৮-০-৫২১-৩৯৭০০-১ Map of Settlements[স্থায়ীভাবে অকার্যকর সংযোগ] AIMS, May 2002
পুশ্ত রদ জেলা

পুশ্ত রদ আফগানিস্তানের ফারাহ প্রদেশ এর একটি অন্যতম জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫২,০০০ জন এর মত, যার মধ্যে অধিকাংশ পশতুন সম্প্রদায়ের এবং বাকী তাজিক সম্প্রদায়ের লোকজনের বসবাস। UNHCR District Profile[স্থায়ীভাবে অকার্যকর সংযোগ], compiled September 2004, accessed 2006-06-16 (PDF). Map of Settlements[স্থায়ীভাবে অকার্যকর সংযোগ] AIMS, May 2002
কালা ই কাহ জেলা

কালা ই কাহ জেলা পশ্চিম আফগানিস্তানের ফারাহ প্রদেশের পশ্চিম অঞ্চলে অবস্থিত একটি জেলা। এটি পশ্চিম ইরানের সাথে সীমানা নিয়ন্ত্রণ করেছে। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,৯০০ জন এর মত। প্রধান শহর কালা ই কাহ (দো কালেহ) (৩২°১৭′৩৭″ উত্তর ৬১°৩১′৩৫″ পূর্ব﻿ / ﻿৩২.২৯৩৬১° উত্তর ৬১.৫২৬৩৯° পূর্ব﻿ / 32.29361; 61.52639) অবস্থান করছে। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৫।  "Farah Provincial Profile" (পিডিএফ)। Ministry of Rural Rehabilitation and Development। মার্চ ৩, ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ সেপ্টেম্বর ২০১৫।  Map of Settlements[স্থায়ীভাবে অকার্যকর সংযোগ] AIMS, May 2002
অগ্নিজল

অগ্নিজল ভারতীয় বাংলা টেলিভিশন চ্যানেল স্টার জলসায় পূর্বে প্রচারিত একটি ধারাবাহিক নাটক। নাটকটি প্রযোজনা করে শ্রী ভেঙ্কটেশ ফিল্মস। এতে মূল চরিত্রে অভিনয় করেছেন রোহিত সামন্ত ও টুম্পা ঘোষ এবং খলচরিত্রে অভিনয় করেন সুদীপ মুখোপাধ্যায় ও তুলিকা বসু। ২০১৬ সালের ২১ নভেম্বর থেকে স্টার জলসার জনপ্রিয় ধারাবাহিক কিরণমালার পরিবর্তে অগ্নিজলের সম্প্রচার শুরু হয়েছিল। মধ্যযুগীয় ভারতবর্ষের প্রেক্ষাপটে ক্ষমতার লালসা, ষড়যন্ত্র, যুদ্ধ এবং রাজা দেবদক্ষ ও দেবদাসী সৌরজার অসাধারণ প্রেমের গল্প অগ্নিজল। সহস্রনগরীর রাজা দেবদক্ষ ললাটাক্ষ মন্দিরের দেবদাসী সৌরজার প্রেমে পড়েন। কিন্তু মন্দিরের পুরোহিত আচার্য্য ধীরত্ন তাদের প্রেমের বিরুদ্ধে যান এবং ষড়যন্ত্র শুরু করেন। দেবদক্ষ রাজা দেববর্মা ও রানি বেদান্তিকার সন্তান। ছোটো দুই ভাই ও বোনের মধ্যে গাঙ্গেয় দেবদক্ষের খুবই ঘনিষ্ঠ। কিন্তু দেবদক্ষ গাঙ্গেয়'র মা, রাজা দেববর্মার দ্বিতীয়া স্ত্রী তমাক্ষির চক্ষুশূল। রানি তমাক্ষি চাইতেন গাঙ্গেয় যেন সহস্র নগরীর পরবর্তী রাজা হন। কিন্তু রাজা দেববর্মার আকস্মিক মৃত্যুতে দেবদক্ষ রাজা হন এবং দেবদাসী সৌরজার প্রেমে পড়েন। সৌরজার মা দেবদাসী কলাবতী কখনই চাইতেন না, তার মেয়েও তারই মতো দেবদাসী হোক এবং এই জন্যই তিনি মেয়েকে আচার্য্য ধীরত্নের থেকে আড়ালে রাখতেন। কিন্তু ধূর্ত ধীরত্ন সৌরজাকে খুঁজে বের করে এবং ঘোষণা করে যে সৌরজাই হবে মন্দিরের পরবর্তী দেবদাসী। কিন্তু শেষ পর্যন্ত সৌরজাকে বাঁচাতে দেবদক্ষ তাকে বিয়ে করে। পায়েল দে/ অদ্রিজা রায় - মা সিংহবাহিনী রোহিত সামন্ত - রাজা দেবদক্ষ টুম্পা ঘোষ - দেবদাসী সৌরজা/ রানি সরোজিনী সুদীপ মুখোপাধ্যায় - আচার্য ধীরত্ন রুদ্রজিত মুখোপাধ্যায়/ বিমল - গাঙ্গেয় দিয়া মুখোপাধ্যায় - সম্ভবা ঋতা দত্ত চক্রবর্তী - রানি বেদান্তিকা রজত গঙ্গোপাধ্যায় - রাজা দেববর্মা তুলিকা বসু - রানি তমাক্ষি নমিতা চক্রবর্তী - রানি বেদান্তিকার শুভাকাঙ্ক্ষি সোহিনী স্যানাল - দেবদাসী কলাবতী পুষ্পিতা মুখোপাধ্যায় - ধাইমা রঞ্জিনী চট্টোপাধ্যায় - রানি বেদান্তিকার শুভাকাঙ্ক্ষি মনিশঙ্কর বন্দ্যোপাধ্যায় - তমনাশ প্রিয়াংকা ভট্টাচার্য - আত্রেয়ী সমৃদ্ধ - অভিজ্ঞান চৈতালি চক্রবর্তী - রানি তমাক্ষির শুভাকাঙ্ক্ষি সুস্মিতা দে - রানি তমাক্ষির শুভাকাঙ্ক্ষি সাহানা সেন - শুভাঙ্গী রূপসা গুহ - করালি পায়েল রায় - কুহকিনী স্বৈরিতী বন্দ্যোপাধ্যায় - জাদুকরী দিত্য দাস - সর্বমঙ্গলা
ফিলিস্তিনে সমকামীদের অধিকার

ফিলিস্তিন রাষ্ট্র সমকামীদের অধিকার প্রদানের ক্ষেত্রে তেমন একটা মাথা ঘামায়না। নারীদের মধ্যকার সমকাম রাষ্ট্রীয় আইনে অবৈধ না হলেও পুরুষ-পুরুষ যৌন সংসর্গ বা প্রেম নিষিদ্ধ। গাজাতে সমকামিতা আইনগতভাবে অবৈধ তবে পশ্চিম তীরে নয়। ফিলিস্তিনের সমাজ প্রেম এবং যৌনতার ব্যাপারে রক্ষণশীল হওয়ায় দেশটিতে সমকামীদেরকে সামাজিক হয়রানি বা নিপীড়ন থেকে বাঁচানোর জন্য কোনো রাষ্ট্রীয় উদ্যোগ নেওয়া হয়না। শত শত ফিলিস্তিনি সমকামী পুরুষদের প্রতিবেশী দেশ ইসরায়েলে পালিয়ে আসতে দেখা যায় প্রতি বছরই আবার ইসরায়েল যেহেতু ফিলিস্তিনের সঙ্গে ভালো সম্পর্ক বজায় রাখেনা তাই ফিলিস্তিনের নাগরিকদেরও তাদের দেশে জায়গা দেয়না, ফলশ্রুতিতে ঐসব সমকামী পুরুষদের আত্মহত্যা করতে হয় বা কোনো নারীকে বিয়ে করতে হয়। ২০১০ সালে আন্তর্জাতিক সংগঠন আইএলজিএ ফিলিস্তিনে সমকামীদের পরিস্থিতি সম্পর্কে একটি প্রতিবেদন পেশ করে বলে যে দেশটিতে প্রেম বা যৌনতার ন্যূনতম স্বাধীনতাটুকুও কোনো মানুষের মধ্যে নেই। ১৯৫১ সালে জর্ডান সরকার তাদের দেশে সমকামিতা বৈধ করে দিলে ফিলিস্তিনের পশ্চিম তীরে সমকামিতা বৈধতা পেয়ে যায় কারণ পশ্চিম তীর তখন জর্ডানের অধীনে ছিলো। গাজায় সমকামিতা অবৈধ কারণ ১৯৩৬ সালের করা ব্রিটিশ ম্যান্ডেট প্যালেস্টাইনের আইন এখনো ওখানে চালু আছে। যদিও ব্রিটিশদের ঐ আইনে নারীদের ক্ষেত্রে কিছু বলা হয়নি। এলজিবিটি প্রবেশদ্বার ফিলিস্তিন প্রবেশদ্বার "Palestine - GlobalGayz"। www.globalgayz.com (ইংরেজি ভাষায়)। সংগ্রহের তারিখ ২০১৮-০৬-২৯।  "BBC: Palestinian gays flee to Israel"।  Ottosson, Daniel। "State-Sponsored Homophobia: A World Survey of Laws Prohibiting Same-Sex Activity Between Consenting Adults" (পিডিএফ)। ২০১০-১১-২২ তারিখে মূল (পিডিএফ) থেকে আর্কাইভ করা।
সাহারা মরুভূমি

সাহারা ( আরবি: الصحراء الكبرى, aṣ-ṣaḥrāʼ al-kubrá, উচ্চারণ: আস্‌সাহ্‌রাʼ আল্-কুব্‌রা বা ‘মহান মরুভূমি’ ) হলো বিশ্বের বৃহত্তম গরম মরুভূমি এবং অ্যান্টার্কটিকা ও আর্কটিকের পরে বিশ্বের তৃতীয় বৃহত্তম মরুভূমি। এর আয়তন ৯২,০০,০০০ বর্গ কিলোমিটার অথবা ৩৬,০০০,০০ বর্গমাইল। মিশর, মরক্কো, আলজেরিয়া, তিউনিসিয়া, লিবিয়া, চাদ, সুদান, নাইজার, মালি, মৌরিতানিয়া প্রভৃতি দেশ পর্যন্ত সাহারা মরুভূমি বিস্তৃত। সাহারার লিবিয়া ও আলজেরিয়া অংশে প্রচুর তেল ও প্রাকৃতিক গ্যাস পাওয়া গেছে। তা ছাড়া এই মরুভূমিতে তামা, লোহা, ফসফরাস ইত্যাদি অনেক খনিজ দ্রব্যও আছে। অত্যন্ত উষ্ণ ও শুষ্ক আবহাওয়া লক্ষ্য করা যায়। বার্ষিক গড় বৃষ্টিপাত ৩ ইঞ্চির বেশি হয় না। দিনে প্রচন্ড গরম ও রাতে ঠান্ডা(প্রায় ৪°সে.)। কখনো কখনো পাহাড়ের চূড়ায় বরফও জমে থাকতে দেখা যায়। শীতকাল থেকে গ্রীষ্মকালে তাপমাত্রা ১০ ডিগ্রী সে. থেকে ৪৩ ডিগ্রী সে. পর্যন্ত ওঠানামা করে। লিবিয়ার আল‍-আজিজিয়া পৃথিবীর উষ্ণতম স্থান। অধিকাংশই বেদুঈন। তারা ছাগল, ভেড়া, ও উট পালন করে এবং পানির সন্ধানে ঘুরে বেড়ায়। খেজুর, গম, যব ইত্যাদি চাষ করে। স্থানীয় তুয়ারেগ জাতির মানুষেরা বিদেশি পর্যটকদের ভ্রমণ নির্দেশক হিসেবে কাজ করে। মরুভূমির কোনো কোনো জায়গায় ঘাস, গুল্ম ও ছোট গাছ জন্মে। পানির সন্ধানে উদ্ভিদ গুলোর মূল মাটির খুব গভীরে পৌঁছায় এবং অনেকক্ষেত্রেই বাতাস থেকে পাতার মাধ্যমে পানি গ্রহণ করে। আর্টেজীয় কূপের সাহায্যে জলসেচ করে কৃষিকাজ করা হয়।‌ এখান কার মানুষ রা যাযাবর। সাপ, গিরগিটি ও খেঁকশিয়ালের মত প্রাণী বাস করে। যাযাবর ও পণ্যবাহকেরা যাতায়াতের জন্য উট ব্যবহার করে।একে 'মরুভূমির জাহাজ' বলা হয়। ৭০ প্রজাতির স্তন্যপায়ী, ৯০ প্রজাতির পাখি, ১০০ প্রজাতির সরীসৃপ আর কিছু আর্থ্রোপোডা পর্বের প্রাণীর বসবাস সাহারায়। ১০,০০০ বছর আগে সাহারার আবহাওয়া অপেক্ষাকৃত আর্দ্র ও শীতল ছিল, বেশ কিছু হ্রদ ও ছোট নদীর অবস্থানের প্রমাণ পাওয়া যায়। বর্তমানে শুষ্ক মরুভূমি, এমন কিছু অঞ্চলের পাহাড়ের গুহায় আদিম মানুষের বসবাসের চিহ্ন (গুহাচিত্র ও পাথরের যন্ত্রপাতি) পাওয়া গেছে যা থেকে বোঝা যায় ঐ এলাকা থেকে এক সময়ে সহজে পানির নাগাল পাওয়া যেত।[তথ্যসূত্র প্রয়োজন] এই এলাকায় হাতি ,জিরাফ ও অন্যান্য প্রাণী বাস করত। "Largest Desert in the World"। সংগ্রহের তারিখ ৩০ ডিসেম্বর ২০১১।  "What Is the Average Yearly Rainfall in the Sahara Desert?"। Sciencing (ইংরেজি ভাষায়)। সংগ্রহের তারিখ ২০২২-০৪-২৭।  http://www.desertusa.com/du_sahara_life.html "Ancient river network discovered buried under Saharan sand"। the Guardian (ইংরেজি ভাষায়)। ২০১৫-১১-১০। সংগ্রহের তারিখ ২০২২-০৪-২৭।  আফ্রিকা বিষয়ক এই নিবন্ধটি অসম্পুর্ণ, আপনি চাইলে এটিকে সমৃদ্ধ করতে পারেন।
শিব কোহ জেলা

শিব কোহ আফগানিস্তানের ফারাহ প্রদেশের একটি জেলা। ২০০৫ সালের জানুয়ারীতে অনুষ্ঠিতব্য আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩২৫,০০০ জন এর মত। এখানকার জনসংখ্যা প্রায় ৭০% পশতুন এবং ১৫% তাজিক, অন্যান্য জাতিগত গোষ্ঠী সহ অন্যান্য সম্প্রদায়ের কিছু সংখ্যক লোকজন বসবাস করে থাকেন। ২০১৭ সালের অক্টোবর তারিখে এই জেলাটি তালেবানের নিয়ন্ত্রণে আসে। "Farah Provincial Profile" (পিডিএফ)। Ministry of Rural Rehabilitation and Development। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ সেপ্টেম্বর ২০১৫।  "District Profile" (পিডিএফ)। UNHCR। সংগ্রহের তারিখ ১৯ জুন ২০০৬। [স্থায়ীভাবে অকার্যকর সংযোগ] Map of Settlements[স্থায়ীভাবে অকার্যকর সংযোগ] AIMS, May 2002
মোবারক আহমদ খান

ড. মোবারক আহমদ খান একজন বাংলাদেশি বিজ্ঞানী যিনি পাটের বাণিজ্যিক ব্যবহার ও সম্ভাবনা সৃষ্টির লক্ষ্যে ১৯৯০-এর দশক থেকে গবেষণা করছেন। বিজ্ঞানভিত্তিক গবেষণা ডাটাবেজ স্কোপাসের তথ্যানুসারে, বৈশ্বিকভাবে পাট বিষয়ক গবেষণায় তাঁকে প্রধান একজন বিজ্ঞানী বলে মনে করা হয়। তিনি বর্তমানে বাংলাদেশ পাটকল করপোরেশনের (বিজেএমসি) প্রধান বৈজ্ঞানিক উপদেষ্টা হিসেবে কর্মরত রয়েছেন। তাঁর বিভিন্ন আবিষ্কারের মধ্যে উল্লেখযোগ্য হলো, পাট থেকে উদ্ভাবিত সোনালী ব্যাগ, পাটের তৈরি জুটিন নামক ঢেউটিন, পাটের তৈরি হেলমেট ও টাইল্‌স। বিজ্ঞান ও প্রযুক্তিতে অবদানের জন্য তিনি ২০২৪ সালে স্বাধীনতা পুরস্কারে ভূষিত হন। ড. মোবারক আহমদ খান শিক্ষাজীবনে জাহাঙ্গীরনগর বিশ্ববিদ্যালয় হতে রসায়নে স্নাতক ও স্নাতোকত্তর ডিগ্রী নেওয়ার পর পলিমার এবং তেজস্ক্রিয় রসায়নে পিএইচডি ডিগ্রী অর্জন করেন। কর্মজীবনে তিনি বাংলাদেশের পরমাণু শক্তি গবেষণা প্রতিষ্ঠানের সাবেক মহাপরিচালক ছিলেন এবং বর্তমানে বাংলাদেশ পাটকল করপোরেশনের (বিজেএমসি) প্রধান বৈজ্ঞানীক উপদেষ্টা হিসেবে কর্মরত রয়েছেন। ড. মোবারক আহমদ খান ২০০৯ সালে পাটের তেরি ঢেউটিন উদ্ভাবন করেন যা জুটিন নামে পরিচিত। জুটিন তৈরিতে তিনি পাটের সঙ্গে ব্যবহার করেনে পলিমারের মিশ্রণ। ২০১৬ সালে তিনি মানবদেহের জন্য ক্ষতিকারক ফরমালিনের বিকল্প হিসেবে অ-ক্ষতিকারক চিতোজান তৈরি করেন। সম্প্রতি তিনি পাট থেকে পরিবেশবান্ধব সোনালী ব্যাগ তৈরি করেছেন। এছাড়াও তিনি পাট দিয়ে অসংখ্য নিত্যপ্রয়োজনীয় জিনিস উদ্ভাবন করেছেন। পাট বিষয়ক গবেষণায় সাফল্যের স্বীকৃতিস্বরুপ বাংলাদেশ বিজ্ঞান একাডেমি মোবারক আহমদকে ২০১৫ সালে স্বর্ণপদক প্রদান করে। এছাড়া তিনি ২০১৬ সালে জাতীয় পাট পুরস্কার ও ২০১৭ সালে ফেডারেশন অব এশিয়ান কেমিক্যাল সোসাইটি পুরস্কারে ভূষিত হন। বিশ্বের বিভিন্ন বিজ্ঞানভিত্তিক গবেষণা প্রতিষ্ঠান তার কাজের উপর নথিপত্র প্রকাশ করে। ১৯৯৮ সালে গুরুত্বপূর্ণ ব্যক্তিদের তথ্যসূত্রের প্রকাশনা ‘হুজ হুতে’ তার নাম প্রকাশ করা হয়। "পলিথিনের বিকল্প হতে পারে পাটের পলিমার"। ৮ এপ্রিল ২০১৮।  "Scopus preview - Scopus - Author details (Ahmad, Mubarak U.)"। www.scopus.com।  line feed character in |শিরোনাম= at position 18 (সাহায্য)[স্থায়ীভাবে অকার্যকর সংযোগ] http://www.tip.grad.chula.ac.th/wp_cutip/wp-content/uploads/Biography-of-Prof.Khan_.pdf "ড. মুবারক আইসি ইউতে দোয়া কামনা"। Daily Nayadiganta।  "পাটের নতুন দিগন্ত"।  "'পাট থেকে পচনশীল পলিব্যাগ তৈরি করছে বিজ্ঞানীরা' - জাতীয় - The Daily Ittefaq"। ৬ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৮।  Independent, The। "Mubarak Ahmad Khan"।  BonikBarta। "১০ বিশিষ্টজন পাচ্ছেন স্বাধীনতা পুরস্কার ২০২৪"। ১০ বিশিষ্টজন পাচ্ছেন স্বাধীনতা পুরস্কার ২০২৪ (ইংরেজি ভাষায়)। সংগ্রহের তারিখ ২০২৪-০৩-১৫।  "বাংলাদেশেই তৈরি হচ্ছে পাটের পলিমার ব্যাগ"। ২২ এপ্রিল ২০১৮ – www.bbc.com-এর মাধ্যমে।
আবদাল্লাত ডেভিস ফারাজ সিনড্রোম

আবদাল্লাত ডেভিস ফারাজ সিনড্রোম হচ্ছে ফাকোম্যাটোসিসের একটি ধরন। এটি কেন্দ্রীয় স্নায়ুব্যবস্থার একটি রোগ। যার ফলে চামড়ায় অস্বাভাবিকতা দেখা যায়। এর ফলে চামড়া তার স্বাভাবিক রং হারায়। এই সিণ্ড্রোম বা লক্ষণের নামকরণ করা হয়েছে ১৯৮০ সালে আদনান আবদাল্লাত নামক জর্ডানীয় চিকিৎসকের নাম অনুসারে। জর্দান পরিবারের একজন সদস্যের মধ্যে আদনান এবং তার সহযোগীরা প্রথম এই লক্ষণ পেয়েছিলেন। এই লক্ষণ অটোসমাল রিসেসিভ জিনেটিক বৈশিষ্ট্য হিসেবে রোগী উত্তরাধিকার সুত্রে পেয়ে থাকেন। অর্থাৎ, কোনো রোগীর মধ্যে এই লক্ষণ পূর্ণ বিকশিত তখনি হবে, যদি সেই রোগীর পিতা এবং মাতা দুজনেই এই রোগকে জিনে ধারণ করেন এবং পিতা-মাতা দুইজন থেকেই এই রোগ তিনি পেয়ে থাকেন। যেহেতু অটোজম (লিঙ্গ নির্ধারণকারী জিন নয়) একে বহন করে, তাই নারী-পুরুষ যে কারোরই এটি হতে পারে। যাদের শুধুমাত্র একটি জিন এই রোগকে ধারণ করে, তারা শুধুমাত্র বাহক, তাদের এই রোগের লক্ষণ প্রকাশ পাবে না। কিন্তু যাদের দুইটি জিনই (পিতা ও মাতা থেকে একসেট করে ক্রোমোজম আসে এবং দুইজনের ক্রোমোজমেই যদি রোগটি থাকে) এরোগকে বহন করে, তাহলে উক্ত ব্যক্তির এক বছর হওয়ার আগেই লক্ষণ প্রকাশ পাবে।[তথ্যসূত্র প্রয়োজন] অ্যালবিনিজম (চুল) অনিয়মিত হ্রাসমান ত্বক পিগমেন্টেশান Abdallat, A.; Davis, S. M.; Farrage, J.; McDonald, W. I. (১৯৮০)। "Disordered pigmentation, spastic paraparesis and peripheral neuropathy in three siblings: A new neurocutaneous syndrome"। Journal of Neurology, Neurosurgery, and Psychiatry। 43 (11): 962–966। ডিওআই:10.1136/jnnp.43.11.962। পিএমআইডি 7441281। পিএমসি 490745 ।  টেমপ্লেট:Phakomatoses
আলমার জেলা

আলমার আফগানিস্তানের ফারিয়ব প্রদেশের দক্ষিণ-পশ্চিম অঞ্চলে অবস্থিত একটি জেলা। এটির উত্তর সীমান্ত তুর্কমেনিস্তান এর সাথে জাতীয় সীমানা রয়েছে। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৫০,০০০ জন এর মত। এখানকার জনসংখ্যা প্রায় ৩৫% তুর্কিমেন এবং বাকী ৬৫% উজবেক সম্প্রদায়ের। ২০১৪ সালের ২৪ এপ্রিল ও ৭ মে তারিখ ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি সাধিত হয়। এছাড়াও রাস্তাঘাট এবং কৃষি জমিরও ক্ষতি হয়। পরিসংখ্যান অনুযায়ী; ৮৪টি পরিবার ক্ষতিগ্রস্ত হয়, যার মধ্যে ৭০০টি প্রাণহানি, ৪৫টি বাগান ক্ষতিগ্রস্ত হয় এবং ৩৭টি কৃষি জমি ক্ষতিগ্রস্ত/ধ্বংসপ্রাপ্ত হয়। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৫।  "Summary of District Development Plan" (পিডিএফ)। Almar District Development Assembly। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ সেপ্টেম্বর ২০১৫।  "Afghanistan Flash Flood Situation Report" (পিডিএফ)। International Organization for Migration। সংগ্রহের তারিখ ৬ অক্টোবর ২০১৫।  Map of Settlements IMMAP, September 2011